**SREDNJA ŠKOLA DELNICE**

**DELNICE, Lujzinska cesta 42**

**OIB 91951813458**

**Klasa: 400-04/25-01/1**

**Ur.broj: 2112-9-25-01-1**

 **GODIŠNJI IZVJEŠTAJ O IZVRŠENJU**

**FINANCIJSKOG PLANA**

 **S R E D N J E Š K O L E D E L N I C E**

 **ZA RAZDOBLJE 01.01.-31.12.2024. GODINU**

 **Delnice, veljača 2025. godine**

**Godišnji Izvještaj o Izvršenju financijskog plana škole za razdoblje 01.01. do 31.12.2024.godine izrađen je u skladu sa Pravilnikom o polugodišnjem i godišnjem izvještaju o izvršenju proračuna i financijskog plana (NN, br. 85/23). Izvještaj se izrađuje i dostavlja Školskom odboru temeljem odredbi članka 86. Zakona o proračunu ( NN 144/21.).**

**U predočenom Izvještaju prikazuje se poslovanje škole od 01.01. do 31.12.2024. godine u okviru Financijskog plana za 2024. godinu.**

**Godišnji Izvještaj o izvršenju financijskog plana Srednje škole Delnice za 2024. godinu sadrži:**

1. **OPĆI DIO, koji sadrži:**
	1. **Sažetak Računa prihoda i rashoda, Računa financiranja i prenesenih sredstava**
	2. **Račun prihoda i rashoda po ekonomskoj klasifikaciji**
	3. **Prihodi i Rashodi po izvorima financiranja**
	4. **Izvještaj o rashodima prema funkcijskoj klasifikaciji**
2. **POSEBNI DIO, koji sadrži izvršenje rashoda iskazanih po izvorima financiranja i ekonomskoj klasifikaciji , raspoređenih u programe koji se sastoje od aktivnosti i projekata.**
3. **OBRAZLOŽENJE, koje sadrži obrazloženje ostvarenih prihoda i rashoda, primitaka i izdataka, obrazloženje prijenosa sredstava iz prethodne godine i prijenos sredstava u sljedeću godinu, kao i obrazloženje posebnog dijela.**
4. **POSEBNI IZVJEŠTAJ –nemamo za 2024. godinu**

**Sastavni dio ovog Izvješća o izvršenju financijskog plana su excel tablice, koje su u privitku i čine sastavni dio ovog izvješća.**

|  |  |  |  |  |  |  |  |
| --- | --- | --- | --- | --- | --- | --- | --- |
| SREDNJA ŠKOLA DELNICE |  |  |  |  |  |  |  |
| Delnice, Lujzinska cesta 42 |  |  |  |  |  |  |  |
| OIB: 91951813458  |  |  |  |  |  |  |  |
|  |  |  |  |  |  |  |  |
|  **IZVJEŠTAJ O IZVRŠENJU FINANCIJSKOG PLANA** |
|  **ZA RAZDOBLJE 01.01.2024. - 31.12.2024.** |  |
|  |  |
|  **3.OBRAZLOŽENJE** |  |
|  |  |

**UVOD**

Srednja škola Delnice posluje u skladu sa Zakonom o odgoju i obrazovanju u osnovnoj i srednjoj školi. Vodi proračunsko računovodstvo temeljem Pravilnika o proračunskom računovodstvu i Računskom planu ,a financijske izvještaje sastavlja i predaje u skladu s odredbama Pravilnika o financijskom izvještavanju.

Obveza i rok predaje godišnjih financijskih izvještaja srednjih škola je 31. siječnja 2025. godine, s time da se putem aplikacije RKPFI dostavljaju: Izvještaj o prihodima i rashodima, primicima i izdacima, Bilanca, Izvještaj o rashodima prema funkcijskoj klasifikaciji, Izvještaj o promjenama u vrijednosti i obujmu imovine i obveza, Izvještaj o obvezama i Bilješke, kao i nadležnom proračunu u PGŽ.

Na osnovu Zakona o proračunu (NN br. 87/08, 136/12, 15/15, 144/21), Škola je dužna izraditi Financijski plan za iduću proračunsku godinu, te projekciju Financijskog plana za sljedeće dvije proračunske godine. Školski odbor dužan je do kraja tekuće godine usvojiti Plan za narednu godinu. Financijski plan Škole za 2024. godinu izrađen je u skladu s odredbama Zakona o proračunu i Uputama proračunskim korisnicima za izradu proračuna Primorsko - goranske županije za 2024. godinu. Osnivač škole je Primorsko – goranska županija.

Financijskim planom omogućava se financiranje programa rada Škole. Pri sastavljanju Financijskog plana obavezno je pridržavati se zakonom propisane metodologije. Škola je također izradila u tijeku 2024. godine Prve i Druge izmjene i dopune Financijskog plana za 2024. godinu, te sukladno usvojenom planu u nastavku daje se obrazloženje realizacije istoga za 2024. godinu.

**Obrazloženje ostvarenih prihoda i rashoda, viškova/manjkova iz 2023. godine i konačnog rezultata poslovanja Škole za 2024. godini**

Ukupni prihodi za 2024. godinu iznose 1.112.591,85 eura ,odnosno 99,84 % godišnjeg plana i za 15,18 % su veći u odnosu na prihode 2023. godine.

Ukupni rashodi za 2024. godinu iznose 1.114.994,68 eura odnosno 99,36 % godišnjeg plana i za 15,65 % su veći u odnosu na rashode 2023. godine.

 Rezultat poslovanja za 2024. godinu prikazuje manjak prihoda i primitaka u iznosu od 2.402,83 eura. Preneseni višak prihoda i primitaka iz 2023. godine iznosi 7.836,68 eura. Ukupan višak prihoda i rashoda na dan 31.12.2024. godine, raspoloživ u slijedećem razdoblju iznosi 5.433,85 eura.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |

**PRIHODI**

Prihodi se odnose na:

63 - Pomoći proračunskim korisnicima iz proračuna koji im nije nadležan (izvor pomoći) ostvarene su u iznosu od 971.078,30 eura što je 99,51 % godišnjeg plana, te su za 22,58% veći u odnosu na prethodnu godinu. Ostvareni su veći prihodi iz MZOM-a za financiranje plaća za zaposlenike kao rezultat povećanja koeficijenta za obračun plaće u javnim službama od 1. ožujka 2024. godine temeljem Uredbe Vlade Republike o nazivima radnih mjesta, uvjetima za raspored i koeficijentima za obračun plaće u javnim službama (NN 22/24), kao i dobivena sredstva u iznosu 2.000,00 eura za obilježavanje obljetnice škole. U 2024. godini imali smo veće prihode od pomoći iz Grada Delnica, za program iz područja izdavaštva.

641 – Prihodi od imovine- 6413-prihodi od kamata na depozite po viđenju ostvareni su u iznosu od 4,27 eura, i odnosi se na prihod od kamata po žiro-računu (42,7 % godišnjeg plana i za 18,28 % veći su u iznosu na prethodno razdoblje.

652 – Ostali nespomenuti prihodi ostvareni su u iznosu od 2.834,41 eura (283,44 % godišnjeg plana i 19,06 % prethodne godine). Odnosi se na prihode od izdavanja preslika svjedodžbi, prihodi od pričuve stanara u zgradi bivšeg đačkog doma, kao i prihodi agencija za službena putovanja na školskim ekskurzijama. Do velikog smanjenja, odnosno vraćanja na redovne prihode je došlo radi povećanih prihoda od osiguravajućih kuća za refundacije štete na krovu dvorane i poplave kotlovnice za grijanje u 2023. godini, koje u 2024. godini više nemamo.

661 – Prihodi od pruženih usluga ostvareni su u iznosu u iznosu od 11.934,97 eura što je 93,21% godišnjeg plana. Sastoji se od prihoda od pruženih usluga najma prostora i najma stana.

663 – Prihodi od donacija ostvareni su u iznosu od 970,00 eura, što je 29,66 % prethodnog razdoblja. Do velikog smanjenja je došlo radi smanjenja donacija u 2024. godinu, a iznos od 970,00 eura dobiven krajem godine prenosimo u 2025. godinu.

671 – Prihodi iz nadležnog proračuna za financiranje redovne djelatnosti naplaćeni su u iznosu od 125.580,96 eura, što je 100,48 % godišnjeg plana i iznosi 88,35 % prethodnog razdoblja. Do smanjenja je došlo radi izostanka sredstava za investicijsko održavanje objekta koje smo imali u 2023. godini.. Prihodi iz nadležnog proračuna za financiranje rashoda poslovanja iznose 121.380,96 eura i 4.200,00 eura za nabavu nefinancijske imovine.

721- Prihodi od prodaje stambenih objekata naplaćeni su u iznosu 188,94 eura (37,79 eura godišnjeg plana i 27,44 % prethodne godine). Do smanjenja prihoda je došlo radi kraja otplate stana na kojima je postojalo stanarsko pravo.

**RASHODI**

Rashodi se odnose na:

31- Rashode za zaposlene izvršeni su u iznosu od 968.579,82 eura, odnosno 99,24 % godišnjeg plana te su za 22,58% veći u odnosu na prethodnu godinu. Povećanje rashoda u odnosu na isto razdoblje prethodne godine je rezultat povećanja bruto plaće za zaposlene i ostale materijalne troškove zaposlenika.

32- Materijalni rashodi izvršeni su u iznosu od 136.432,68 eura, odnosno 100,71 % godišnjeg plana, te su za 12,65 % manji u odnosu na prethodno razdoblje. U sklopu ove skupine rashoda, najviše je realizirano rashoda za usluge, rashoda za materijal i energiju, te rashoda za naknade troškova zaposlenicima. Do smanjenja je došlo radi izostanka nepredvidivih troškova koje smo imali prethodne godine radi sanacije štete na krovu dvorane, kao i ulaganja sredstava od PGŽ na priključak na sustav javne odvodnje.

34- Financijski rashodi izvršeni su u iznosu od 937,83 eura što je 95,7 % u odnosu na godišnji plan, te su za 6,65 % manji u odnosu na prethodno razdoblje. Do smanjenja je došlo radi okončanih sudskih postupaka temeljem tužbi zaposlenika za isplatu razlike u plaći.

38- Ostali rashodi- tekuće donacije u naravi izvršeni su u iznosu 261,00 eura što je 100 % godišnjeg plana, a odnosi se na nabavu menstrualnih higijenskih potrepština za učenice.

42- Rashodi za nabavu nefinancijske imovine ostvareni su u iznosu od 8.783,35 eura što predstavlja 93,24 % godišnjeg plana i za 41,77 % manji su nego u prethodnoj godini. Rashodi su smanjeni jer je u prethodnom razdoblju Škola raspolagala sa više sredstava namijenjenih nabavi dugotrajne imovine.

**Obrazloženje prenesenih viškova/manjkova iz prethodne godine i konačnog rezultata poslovanja Škole za 2024. godinu**

**Ukupni prihodi** Srednje škole Delnice u 2024. godine iznose 1.112.591,85 eura, **ukupni rashodi** u 2024. godine iznose 1.114.994,68 eura, čime je proizašao **manjak prihoda** tekuće godine u iznosu od 2.402,83 eura.

Preneseni višak iz prethodne godine iznosi 7.836,68 eura, a sastoji se od prenesenih viškova vlastitih prihoda u iznosu od 4.836,68 eura i viška prihoda od pomoći-MZO u iznosu od 3.000,00 eura.

Prema Odluci Školskog odbora o raspodjeli rezultata za 2023. godinu i načinu korištenja viška prihoda u 2024. godini cijeli iznos je raspoređen ,a sastoji se od:

1. Višak prihoda iz izvora pomoći u iznosu od 3.000,00 eura- Ministarstvo znanosti i obrazovanja za Projekt u sklopu izvannastavnih aktivnosti troši se prema troškovniku projekta. U 2024. godine utrošeno je 3.000,00 eura što je 100 % plana.
2. Višak vlastitih prihoda iznosi 4.836,68 eura, i utrošio se u cijelosti u 2024. godini. Utrošen je za nabavu dugotrajne imovine u iznosu od 1.750,00 eura. Ostatak u iznosu od 3.086,68 eura utrošio se za usluge tekućeg i investicijskog održavanja 2.000,00 eura i 1.086,68 eura za ostale usluge.

**Konačni rezultat poslovanja za 2024. godinu iznosi 5.433,85 eura , a sastoji se od sljedećih izvora**:

-za izvor financiranja vlastiti prihodi Škole ostvaren je višak prihoda raspoloživ u sljedećem razdoblju u iznosu od 1.463,85 eura koji se sastoji od tekućeg viška vlastitih prihoda.

-za izvor financiranja - pomoći – ostvaren je višak prihoda u iznosu od 3.000,00 eura- dobivena sredstava od MZOM u 12. mjesecu za Preventivni projekt koji se treba realizirati u 2025. godini.

-za izvor financiranja - donacije- ostvaren je višak prihoda u iznosu od 970,00 eura uplaćen u 12. mjesecu od pravnih osoba, koji se treba realizirati u 2025. godini.

**Obrazloženje posebnog dijela Izvještaja o izvršenju financijskog plana**

U nastavku Obrazloženja daje se tabelarni pregled Izvještaja o izvršenju financijskog plana po programima, odnosno aktivnostima i projektima iz posebnog dijela.

|  |  |  |  |  |
| --- | --- | --- | --- | --- |
| **Oznaka** | **Izvorni plan (1.)** | **Tekući plan (2.)** | **Ostvarenje (3.)** | **Indeks (3./2.)** |
| **SVEUKUPNO** | **1.122.174,00** | **1.122.174,00** | **1.114.994,68** | **99,36** |
| **Program: 5306 Obilježavanje postignuća učenika i nastavnika** | **900** | **900** | **900** | **100** |
| **A 530605 Natjecanja i smotre** | **900** | **900** | **900** | **100** |
| **Program: 5501 Srednjoškolsko obrazovanje** | **1.093.702,10** | **1.093.702,10** | **1.086.280,19** | **99,32** |
| **A 550101 Osiguravanje uvjeta rada** | **1.093.702,10** | **1.093.702,10** | **1.086.280,19** | **99,32** |
| **Program: 5502 Unapređenje kvalitete odgojno obrazovnog sustava** | **18.151,90** | **18.151,90** | **19.031,14** | **104,84** |
| **A 550203 Programi školskog kurikuluma** | **8.030,00** | **8.030,00** | **8.137,03** | **101,33** |
| **A 550205 Sufinanciranje rada pomoćnika u nastavi** | **9.860,90** | **9.860,90** | **10.633,11** | **107,83** |
| **A 550221 Osiguranje besplatnih zaliha menstrualnih higijenskih potrepština** | **261** | **261** | **261** | **100** |
| **Program: 5504 Kapitalna ulaganja u odgojno obrazovnu infrastrukturu** | **9.420,00** | **9.420,00** | **8.783,35** | **93,24** |
| **K 550401 Opremanje ustanova školstva** | **9.420,00** | **9.420,00** | **8.783,35** | **93,24** |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  |  |  |  |  |  |  |  |

PROGRAM: 5506 OBILJEŽAVANJA POSTIGNUĆA UČENIKA I NASTAVNIKA

 A 530605: Natjecanja i smotre

 Materijalni rashodi za program Obilježavanje postignuća učenika i nastavnika, aktivnost Natjecanja i smotre, izvršeni su u ukupnom iznosu od 900,00 eura, odnosno 100,00% godišnjeg plana. Navedeni rashodi obuhvaćaju usluge prijevoza učenika na natjecanja, prehranu učenika, te uredske i ostale materijalne troškove održavanja natjecanja. Od ukupnog iznosa materijalnih rashoda, 400,00 eura se odnosi na rashode izvršene na teret općih prihoda i primitaka – Županija, a 500,00 eura se odnosi na rashode izvršene na teret vlastitih prihoda.

PROGRAM: 5501 SREDNJOŠKOLSKO OBRAZOVANJE

A550101: Osiguranje uvjeta rada

U tablici po programskoj aktivnosti je vidljivo da rashodi iznose 1.086.280,19 eura što je 99,32 % godišnjeg plana. Aktivnost osiguranje uvjeta rada obuhvaća materijalne troškove za redovno funkcioniranje rada škole, rashode za zaposlene i financijske rashode.

Rashodi ostvareni u okviru programa Srednjoškolsko obrazovanje, aktivnost Osiguravanje uvjeta rada financirani su na teret sljedećih izvora financiranja:

1. Porezi i ostali prihodi - Na teret općih prihoda i primitaka – Županija, ostvareni su materijalni rashodi u ukupnom iznosu od 8.515,42 eura što je 100 % godišnjeg plana. Sredstva su odobrena kao dodatna sredstva za normalno funkcioniranje škole, II. Izmjenama i dopunama financijskog plana. U sklopu skupine materijalnih rashoda, najviše je realizirano rashoda za energiju- grijanje škole i materijalnih rashoda za higijenske potrepštine.

2. Vlastiti prihodi - Na teret vlastitih prihoda ostvareni su materijalni i financijski rashodi u ukupnom iznosu od 8.915,01 eura što je 99,06 % godišnjeg plana. U sklopu skupine materijalnih rashoda, najviše je realizirano rashoda za energiju, usluge tekućeg održavanja i komunalne usluge.

3. Prenesena sredstva – vlastiti prihodi - Na teret prenesenih sredstva od vlastitih prihoda ostvareni su materijalni rashodi u ukupnom iznosu od 3.086,68 eura što je 100 % godišnjeg plana.

4. Prihodi za posebne namjene - proračunski korisnici - Na teret prihoda za posebne namjene ostvareni su materijalni rashodi u iznosu od 2.834,41 eura što je 283,44 % godišnjeg plana. Odnose se na rashode službenih putovanja profesora koji vode učenike na školske ekskurzije i terensku nastavu, rashode uredskog materijala i usluge tekućeg održavanja škole.

5. Prihodi za decentralizirane funkcije- Rashodi poslovanja na teret prihoda za decentralizirane funkcije izvršeni su u iznosu od 97.932,43 eura što je 99,83 % godišnjeg plana. Najvećim dijelom obuhvaćaju rashode za prijevoz radnika, energiju, uredski i ostali materijal, te usluge tekućeg održavanja i komunalne usluge.

6. Pomoći - Na teret izvora pomoći ostvareni su ukupni rashodi u iznosu od 961.807,30 eura što je 99,16% godišnjeg plana. Od navedenog iznosa 957.946,71 eura se odnosi na rashode za zaposlene, 3.323,40 eura na materijalne rashode i 537,19 eura na financijske rashode.

7. Prenesena sredstva – pomoći- Na teret izvora prenesena sredstva - pomoći ostvareni su ukupni rashodi u iznosu od 3.000,00 eura što je 100 % godišnjeg plana. Obuhvaćaju materijalne rashode prema prijavljenom projektu MZOM-a za izvannastavnu aktivnost.

8. Prihodi od prodaje nefinancijske imovine- Na teret izvora prihoda od prodaje stana na kojima je postojalo stanarsko pravo ostvareni su ukupni rashodi u iznosu od 188,94 eura što je 37,79 % godišnjeg plana. Odnose se na rashode usluga tekućeg održavanja objekta.

PROGRAM: 5502 UNAPREĐENJE KVALITETE ODGOJNO OBRAZOVNOG SUSTAVA

Program obuhvaća aktivnosti:

550203 Programi školskog kurikuluma koja je ostvarena u iznosu od 8.137,03 eura što je 101,33 % godišnjeg plana. Sredstva su osigurana u županijskom proračunu na teret poreza i ostalih prihoda u iznosu od 3.900,00 eura. Obuhvaćaju materijalne rashode, i najvećim dijelom se odnosi na rashode za Obilježavanje 100 obljetnice škole u iznosu od 1.400,00 eura. 1.800,00 eura utrošeno je za realizaciju programa Školskog kurikuluma - Mladi poduzetnik, Volonterski klub, Biologija +, Školsko sportsko društvo, kao i program Škola i zajednica. Također su sredstva osigurana u proračunu Grada Delnica dobivena na natječaju za financiranje javnih potreba u iznosu od 2.237,03 eura. Obuhvaćaju materijalne rashode koji su utrošeni za Programe Znanost za male i velike, Malo pridonosim-puno dobivam, Kutak za financijski trenutak, Čitalački klub i Školsko sportsko društvo. Sredstva su osigurana iz MZOM-a u iznosu 2.000,00 eura za materijalne rashode Obilježavanja 100 obljetnice škole.

 550205 Sufinanciranje rada pomoćnika u nastavi ostvarena je u iznosu od 10.633,11 eura što je 107,83 % godišnjeg plana. Sredstva su osigurana za financiranje pomoćnika u nastavi od šk. god. 2022./2023. godine i financirana su djelomično iz županijskih sredstava-opći prihodi i primici i djelomično iz sredstava MZOM-a. Obuhvaćaju rashode za jednog zaposlenog pomoćnika u nastavi.

550221 Osiguranje besplatnih zaliha menstrualnih higijenskih potrepština ostvarena je u iznosu od 261,00 eura, a odnosi se na nabavu menstrualnih higijenskih potrepština za učenice. Sredstva su osigurana iz državnog proračuna.

PROGRAM: 5504 KAPITALNA ULAGANJA U ODGOJNO OBRAZOVNU USTANOVU

 K 550401: Opremanje ustanova školstva

Programom su ostvarena sredstva u iznosu od 8.783,35 eura što je 93,24 % godišnjeg plana. Iz županijskog proračuna dobivena su sredstva za nabavu opreme za opremanje učionice biologije u iznosu od 4.200,00 eura. Vlastitim sredstvima u iznosu od 1.060,38 eura ili 70,69 % nabavljena je računalna oprema, uredska oprema i knjige za knjižnicu. Također je realizirano 1.750,00 eura ili 100 % godišnjeg plana od prenesenih sredstava iz izvora vlastiti prihodi, prenesena sredstva iz 2023. godine, za nabavu informatičke i športske opreme.

Izvor pomoći- osigurana su sredstva u proračunu Grada Delnica dobivena na natječaju za financiranje javnih potreba u iznosu od 1.392,97 eura i 380,00 eura osigurana sredstva iz MZOM-a. Obuhvaćaju rashode za nabavu školskog namještaja, sportske opreme i knjiga za knjižnicu.

**4. POSEBNI IZVJEŠTAJ**

 Škola se nije zadužila na domaćem ni stranom tržištu novca i kapitala, pa se ne prilaže Poseban izvještaj.

U Delnicama, veljača 2025.

Voditeljica računovodstva: Ravnateljica:

Melita Mihelčić-Salopek, dipl.oec. Slađana Srkoč, prof.